**צבא הגנה לישראל**

**צו מס׳ 2223**

**צו בדבר הגברת האכיפה נגד מקום המשמש להלנה או העסקה שלא כדין (יהודה ושומרון) (מס׳ 2223), התשפ׳׳ה-2025**

בתוקף סמכותי כמפקד כוחות צה׳׳ל באזור, והואיל ואני סבור כי הדבר נחוץ לצורך הממשל התקין והסדר הציבורי, אני מצווה בזאת כאמור:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  | | | | | |
| **הגדרות** | 1. | בצו זה –  "בית משפט" –בית המשפט המוסמך לדון בעבירה לפי צו זה או הצו בדבר העסקת עובדים במקומות מסויימים;  "חוק העונשין" - חוק העונשין, התשל"ז-1977, כפי תוקפו בישראל מעת לעת;  "הממונה על החקירה" – השוטר שמונה להיות אחראי לחקירה, ואם לא מונה אחראי כאמור – השוטר בעל הדרגה הבכירה ביותר החוקר את העבירה;  "צו בדבר העסקת עובדים במקומות מסויימים" - צו בדבר העסקת עובדים במקומות מסויימים (יהודה והשומרון) (מס' 967), התשמ"ב-1982;  "צו הגבלה שיפוטי" – צו שניתן על ידי בית משפט לפי סעיפים 6(א) או 6(ב);  "קצין משטרה מוסמך" – מפקד מחוז או מפקד יחידה ארצית במשטרת ישראל, שהוא בדרגת תת-ניצב ומעלה;  "שוהה לא חוקי" - אדם הרשום במרשם האוכלוסין של האיזור, שהפר הוראות הכרזה בדבר סגירת שטח או מקום לפי סעיף 318(ו) לצו בדבר הוראת ביטחון [נוסח משולב] (יהודה והשומרון) (מס' 1651), התש"ע-2009 בשל הפרת ההכרזה בדבר סגירת שטח (ישובים ישראליים) (יהודה והשומרון), התשס"ב-2002 (להלן – ההכרזה בדבר סגירת שטח), או שהועסק בניגוד לסעיף 2 לצו בדבר העסקת עובדים במקומות מסויימים;  "תובע" – כמשמעותו בסעיף 132 לתקנון המועצות המקומיות או פרקליט מפרקליטות המדינה או שוטר שנתמנה להיות תובע כמשמעותם בסעיף 12(א) לחוק סדר הדין הפלילי [נוסח משולב], התשמ"ב-1982 כפי תוקפו בישראל בעת לעת;  "תקנון המועצות המקומיות" – תקנון המועצות המקומיות (יהודה והשומרון), התשמ"א-1981. | | | | | |
| **הלנה של שוהה לא חוקי** | 2. | (א) | על אף האמור בכל דין ותחיקת ביטחון, מי שמעמיד, בתמורה או שלא בתמורה, מקום לינה בתחום היישובים, כהגדרתו בהכרזה בדבר סגירת שטח, לרשותו של שוהה לא חוקי, או מסייע בתמורה או שלא בתמורה, לשוהה לא חוקי להשיג מקום לינה בתחום היישובים כהגדרתו בהכרזה בדבר סגירת שטח, והכול בין במישרין ובין בעקיפין, בין בעצמו ובין על ידי אחר המועסק על ידו או מטעמו - דינו מאסר ארבע שנים או הקנס הקבוע בסעיף 61(א)(3) לחוק העונשין. | | | | |
|  |  |  |  | | | | |
|  |  | (ב) | נעברה עבירה לפי סעיף קטן (א) בידי תאגיד, דינו – קנס פי ארבעה מהקנס הקבוע בסעיף 61(א)(3) לחוק העונשין. | | | | |
|  |  |  |  | | | | |
|  |  | (ג) | (1) | | קנס המוטל לפי סעיף קטן (א) לא יפחת מ־5,000 שקלים חדשים, אלא אם כן החליט בית המשפט, מטעמים מיוחדים שיירשמו, להקל בעונש; | | |
|  |  |  |  | |  | | |
|  |  |  | (2) | | קנס המוטל על תאגיד לפי סעיפים קטנים (א) ו־(ב) לא יפחת מ־20,000 שקלים חדשים, אלא אם כן החליט בית המשפט, מטעמים מיוחדים שיירשמו, להקל בעונש; | | |
|  |  |  |  | |  | | |
|  |  |  | (3) | | הוראות סעיף קטן זה יעמדו בתוקפן עד יום כ"ד בניסן התשפ"ז (1 במאי 2027). | | |
|  |  |  |  | |  | | |
| **הלנה בנסיבות מחמירות** | 3. | (א) | נעברה עבירה לפי סעיף 2(א) לצו זה באחת מהנסיבות המנויות להלן, דינו של עובר העבירה – מאסר שבע שנים או הקנס הקבוע בסעיף 61(א)(4) לחוק העונשין: | | | | |
|  |  |  |  | | | | |
|  |  |  | (1) | הלנה כאמור בסעיף 2(א) של שני שוהים לא חוקיים או יותר; | | | |
|  |  |  |  |  | | | |
|  |  |  | (2) | הלנה של שוהה לא חוקי כאמור בסעיף 2(א) , למשך יומיים רצופים או יותר; | | | |
|  |  |  |  |  | | | |
|  |  |  | (3) | הלנה של שוהה לא חוקי כאמור בסעיף 2(א) במטרה להעסיקו. | | | |
|  |  |  |  |  | | | |
|  |  | (ב) | נעברה עבירה לפי סעיף קטן (א) בידי תאגיד, דינו – כפל הקנס הקבוע בסעיף זה. | | | | |
|  |  |  |  |  | | | |
|  |  | (ג) | (1) | קנס המוטל לפי סעיף קטן (א) לא יפחת מ־10,000 שקלים חדשים, אלא אם כן החליט בית המשפט, מטעמים מיוחדים שיירשמו, להקל בעונש; | | | |
|  |  |  |  |  | | | |
|  |  |  | (2) | קנס המוטל על תאגיד לפי סעיפים קטנים (א) ו־(ב) לא יפחת מ־40,000 שקלים חדשים, אלא אם כן החליט בית המשפט, מטעמים מיוחדים שיירשמו, להקל בעונש; | | | |
|  |  |  |  |  | | | |
|  |  |  | (3) | הוראות סעיף קטן זה יעמדו בתוקפן עד יום כ"ד בניסן התשפ"ז (1 במאי 2027). | | | |
|  |  |  |  |  | | | |
| **חזקה** | 4. | מי שעשה מעשה כאמור בסעיפים 2 או 3, והוכחה מודעותו לכך שהלן הוא שוהה לא חוקי, עליו הראיה שהמעשה נעשה באחת מאלה: | | | | | |
|  |  |  |  |  | | | |
|  |  | (1) | לאחר שבדק שבידי השוהה הלא חוקי מסמכים, שלפיהם הוא נכנס כדין ויושב במקום כדין; | | | | |
|  |  |  |  | | | | |
|  |  | (2) | בנסיבות שבהן הוא לא חשד שהשוהה הלא חוקי נכנס שלא כדין או שהוא שוהה בה שלא כדין. | | | | |
|  |  |  |  | | | | |
| **צו מינהלי להגבלת שימוש במקום** | 5. | (א) | היה לקצין משטרה מוסמך יסוד סביר להניח כי מקום משמש לביצוע עבירה לפי סעיפים 2 או 3 לצו זה או עבירה לפי סעיף 6(ב) לצו בדבר העסקת עובדים במקומות מסויימים , וכן יסוד סביר לחשש שהמקום ימשיך לשמש לביצוע עבירה כאמור אם לא יוגבל השימוש במקום באופן מיידי, רשאי הוא לתת צו להגבלת השימוש במקום, לתקופה שיקבע בצו, ורשאי הוא להאריך את תוקפו של הצו לתקופות נוספות, ובלבד שסך כל התקופות לא יעלה על 30 ימים (להלן – צו הגבלה מינהלי). | | | | |
|  |  |  |  | | | | |
|  |  | (ב) | עותק של צו הגבלה מינהלי יוצג במקום שעליו הוא חל ויומצא לבעלים של המקום ולמחזיק במקום אם ניתן לאתרם בשקידה סבירה בנסיבות העניין. | | | | |
|  |  |  |  | | | | |
|  |  | (ג) | ניתן צו הגבלה מינהלי, רשאי מי שרואה את עצמו נפגע מהצו לפנות לקצין משטרה מוסמך בבקשה לטעון לפניו את טענותיו בעניין; קצין המשטרה המוסמך ייתן את החלטתו בתוך 72 שעות מעת הגשת הבקשה. | | | | |
|  |  |  |  | | | | |
|  |  | (ד) | הרואה את עצמו נפגע מצו הגבלה מינהלי רשאי לערער עליו לבית משפט, שיהיה מוסמך לבטלו או לשנות תנאים בו. | | | | |
|  |  |  |  | | | | |
| **צו שיפוטי להגבלת שימוש במקום** | 6. | (א) | בית משפט רשאי, על פי בקשה בכתב של הממונה על החקירה, לצוות על הארכת תוקפו של צו הגבלה מינהלי, לתקופה נוספת שלא תעלה על 60 ימים, אם שוכנע כי הגבלת השימוש במקום חיונית למניעת המשך ביצוע העבירה שבשלה הוצא הצו, ורשאי הוא לחזור ולצוות כאמור מזמן לזמן. | | | | |
|  |  |  |  | | | | |
|  |  | (ב) | הוגש כתב אישום בעבירות כאמור בסעיפים 2 או 3 לצו זה או סעיף 6(ב) לצו בדבר העסקת עובדים במקומות מסויימים, רשאי בית המשפט, לבקשת תובע – | | | | |
|  |  |  |  | | | | |
|  |  |  | (1) | אם ניתן בקשר לעבירה צו הגבלה מינהלי – לצוות על הארכת תוקפו של הצו עד תום ההליכים או עד למועד מוקדם יותר שיקבע; | | | |
|  |  |  |  |  | | | |
|  |  |  | (2) | אם לא ניתן בקשר לעבירה צו הגבלה מינהלי – לתת צו הגבלת שימוש במקום עד תום ההליכים או עד למועד מוקדם יותר שיקבע. | | | |
|  |  |  |  |  | | | |
|  |  | (ג) | בקשה לפי סעיף קטן (ב) תידון ככל האפשר לפני שופט שאינו דן באישום. | | | | |
|  |  |  |  | | | | |
|  |  | (ד) | הוגשה בקשה להארכת תוקפו של צו הגבלה מינהלי לפי סעיף קטן (א) או (ב)(1), יתקיים הדיון בבקשת ההארכה בהקדם האפשרי, והצו המקורי יישאר בתוקפו לתקופה נוספת של 30 ימים מתום התקופה שעליה הורה הקצין המוסמך, אלא אם כן קבע בית המשפט אחרת. | | | | |
|  |  |  |  | | | | |
|  |  | (ה) | בית המשפט רשאי לדון מחדש בצו הגבלה שיפוטי שנתן, אם ראה כי הדבר מוצדק בשל נסיבות שהשתנו או עובדות שהתגלו לאחר מתן הצו. | | | | |
|  |  |  |  | | | | |
|  |  | (ו) | הממונה על החקירה, תובע, בעלים של מקום או מחזיק בו, רשאים לערער על החלטת בית משפט לפי סעיף זה בתוך 30 ימים ממועד מתן ההחלטה, לפני בית משפט לעניינים מקומיים של ערכאת ערעור כמשמעותו בתקנון המועצות המקומיות, אשר ידון בערעור בשופט אחד. | | | | |
|  |  |  |  | | | | |
| **שיקולים למתן צו הגבלת שימוש במקום** | 7. | בבוא קצין משטרה מוסמך לתת צו הגבלה מינהלי או בית משפט לתת צו הגבלה שיפוטי, ישקול בין השאר את אלה: | | | | | |
|  |  |  | | | | |
|  | (1) | ביצוע עבירות קודמות במקום; | | | | |
|  |  |  | | | | |
|  | (2) | ידיעת הבעלים של המקום או המחזיק בו על ביצוע עבירה במקום או על הכוונה לבצע עבירה במקום; | | | | |
|  |  |  |  | | | | |
|  |  | (3) | מידת הפגיעה שתיגרם לבעלים של המקום או למחזיק בו מהוצאת הצו. | | | | |
|  |  |  |  | | | | |
| **תוכנו של צו הגבלת שימוש במקום** | 8. | (א) | צו הגבלה מינהלי או צו הגבלה שיפוטי יקבע תנאים, הגבלות או איסורים על השימוש במקום, לרבות סגירת המקום לתקופה הנקובה בצו, והכול במידה שלא תעלה על הנדרש בנסיבות העניין כדי למנוע המשך ביצוע עבירה במקום. | | | | |
|  |  |  |  | | | | |
|  |  | (ב) | צו הגבלה מינהלי או צו הגבלה שיפוטי יכול שיכלול גם דרישה למתן ערובה להבטחת קיום התנאים, ההגבלות או האיסורים שנקבעו בצו. | | | | |
|  |  |  |  | | | | |
|  |  | (ג) | בסעיף זה, "ערובה" – עירבון כספי או ערבות עצמית של הבעלים של המקום או המחזיק בו, בין לבדם ובין בצירוף ערבות מכל סוג שהוא, ערבות או עירבון כספי של ערבים, והכול כפי שיורה קצין המשטרה המוסמך או בית המשפט, בצו ההגבלה המינהלי או בצו ההגבלה השיפוטי, לפי העניין. | | | | |
|  |  |  |  | | | | |
| **ביצוע צו הגבלת שימוש במקום** | 9. | ניתן צו הגבלה מינהלי או צו הגבלה שיפוטי, רשאי שוטר להיכנס למקום שלגביו ניתן הצו ולנקוט אמצעים סבירים, לרבות שימוש בכוח, הדרושים כדי להבטיח את קיום הצו. | | | | | |
|  |  |  | | | | | |
| **צו התליית רישיון או היתר עיסוק** | 10. | (א) | בית משפט רשאי, על פי בקשה בכתב של הממונה על החקירה, לצוות על התליית רישיון או היתר עיסוק שניתנו לפי כל דין, של מי שחשוד בביצוע עבירה כאמור בסעיפים 2 או 3 או סעיף 6(ב) לצו בדבר העסקת עובדים במקומות מסויימים, בעיסוק הקשור בעבירה, אם מתקיים יסוד סביר לחשש שהמשך העיסוק מהווה סכנה לשלום הציבור או לביטחונו או עלול להקל על ביצוע עבירה דומה, לתקופה שיקבע בצו, ורשאי הוא להאריך את תוקפו של הצו לתקופות נוספות, ובלבד שסך כל התקופות לא יעלה על 30 ימים. | | | | |
|  |  |  |  | | | | |
|  |  | (ב) | הוגש כתב אישום בעבירה לפי סעיפים 2 או 3 או סעיף 6(ב) לצו בדבר העסקת עובדים במקומות מסויימים, רשאי בית המשפט לבקשת תובע, לתת צו כאמור בסעיף קטן (א) עד תום ההליכים או עד למועד מוקדם יותר שיקבע, אם שוכנע כי קיים יסוד סביר לחשש שהמשך העיסוק הקשור בעבירה מהווה סכנה לשלום הציבור או לביטחונו או עלול להקל על ביצוע עבירה דומה. | | | | |
|  |  |  |  | | | | |
|  |  | (ג) | הממונה על החקירה, תובע וחשוד או נאשם שניתן נגדו צו לפי סעיפים קטנים (א) או (ב), רשאים לערער על החלטת בית המשפט לפי סעיפים קטנים (א) או (ב), בתוך 30 ימים ממועד מתן ההחלטה, לפני בית משפט שלערעור אשר ידון בערעור בשופט אחד. | | | | |
|  |  |  |  | | | | |
|  |  |  | | | | | |
| **הטלת עונש של התליית רישיון או היתר עיסוק** | 11. | (א) | הורשע יחיד או תאגיד בעבירה לפי סעיף 2, רשאי בית המשפט, נוסף על כל עונש אחר, לצוות על התליית רישיון או היתר עיסוק שניתנו על פי כל דין, בעיסוק הקשור בעבירה, לתקופה שלא תעלה על שישה חודשים. | | | | |
|  |  |  | | | | |
|  | (ב) | הורשע יחיד או תאגיד בעבירה לפי סעיף 3, יצווה בית המשפט, נוסף על כל עונש אחר, על התליית רישיון או היתר עיסוק שניתנו על פי כל דין, בעיסוק הקשר בעבירה, לתקופה שלא תעלה על שנה, אלא אם כן סבר שלא לעשות כן מטעמים מיוחדים שיירשמו. | | | | |
|  |  |  |  | | | | |
| **הפרת צו הגבלת שימוש במקום** | 12. | (א) | הופרו הוראות צו הגבלה מינהלי או צו הגבלה שיפוטי, ובכלל זה דרישה למתן ערובה, רשאי קצין משטרה מוסמך להורות על סגירת המקום שלגביו ניתן הצו כאמור, לאלתר, לתקופה שתסתיים לא יאוחר מתום תקופת תוקפו של צו ההגבלה שניתן. | | | | |
|  |  |  |  | | | | |
|  |  | (ב) | המפר הוראות צו הגבלה מינהלי או צו הגבלה שיפוטי, דינו – מאסר שנתיים. | | | | |
|  |  |  |  | | | | |
|  |  | (ג) | שופט הדן בעניינו של מפר צו הגבלה מינהלי או צו הגבלה שיפוטי רשאי, נוסף על כל עונש, להורות על חילוט הערובה שנדרשה בצו; ואולם בקשה לחילוט ערובה שניתנה על ידי ערב לא תידון אלא לאחר שניתנה לערב הזדמנות להשמיע את טענותיו. | | | | |
|  |  |  |  | | | | |
| **קביעת עונש מזערי – הוראת שעה** | 13. | (א) | הורשע אדם בעבירה לפי סעיפים 2 או 3 לצו זה, לא יפחת עונשו מרבע העונש המרבי שנקבע לאותה עבירה, אלא אם כן החליט בית המשפט, מטעמים מיוחדים שיירשמו, להקל בעונשו; עונש מאסר לפי סעיף קטן זה לא יהיה, בהיעדר טעמים מיוחדים, כולו על־תנאי. | | | | |
|  |  |  |  | | | | |
|  |  | (ב) | הוראות סעיף זה יעמדו בתוקפן עד יום כ"ד בניסן התשפ"ז (1 במאי 2027). | | | | |
|  |  |  |  | | | | |
| **צו בדבר העסקת עובדים במקומות מסוימים – תיקון עקיף** | 14. | בצו בדבר העסקת עובדים במקומות מסויימים – | | | | | |
|  |  | | | | | |
|  | (א) | בסעיף 2 אחרי "לא יעסיק אדם" יבוא ", בין במישרין ובין בעקיפין, בין בעצמו ובין על ידי אחר המועסק על ידו או מטעמו"; | | | | |
|  |  |  | | | | |
|  | (ב) | בסעיף 6, האמור בו יסומן (א) ולאחר יבוא: | | | | |
|  |  |  | | | | |
|  |  |  | "(ב) | (1) | | על אף האמור בכל דין ותחיקת ביטחון, מעביד המעסיק עובד, שהוא תושב האזור, בישוב שלא באמצעות לשכת העבודה, בניגוד להוראות סעיף 2– דינו מאסר ארבע שנים או הקנס הקבוע בסעיף 61(א)(3) לחוק העונשין; | |
|  |  |  |  |  | |  | |
|  |  |  |  | (2) | | נעברה עבירה לפי פסקה (1) בידי תאגיד, דינו – קנס פי ארבעה מהקנס הקבוע בסעיף 61(א)(3) לחוק העונשין; | |
|  |  |  |  |  | |  | |
|  |  |  |  | (3) | | (א) | קנס המוטל לפי פסקה (1) לא יפחת מ־5,000 שקלים חדשים, אלא אם כן החליט בית המשפט, מטעמים מיוחדים שיירשמו, להקל בעונש; |
|  |  |  |  |  | |  |  |
|  |  |  |  |  | | (ב) | קנס המוטל על תאגיד לפי פסקאות (1) ו־(2) לא יפחת מ־20,000 שקלים חדשים, אלא אם כן החליט בית המשפט, מטעמים מיוחדים שיירשמו, להקל בעונש; |
|  |  |  |  |  | |  |  |
|  |  |  |  |  | | (ג) | הוראות פסקה זו יעמדו בתוקפן עד יום כ"ד בניסן התשפ"ז (1 במאי 2027); |
|  |  |  |  |  | |  |  |
|  |  |  |  | (4) | | נעברה עבירה לפי פסקה (1), באחת מהנסיבות המנויות להלן, דינו של עובר העבירה – מאסר שבע שנים או הקנס הקבוע בסעיף 61(א)(4) לחוק העונשין: | |
|  |  |  |  |  | |  |  |
|  |  |  |  |  | | (א) | העסקה כאמור בפסקה (1) של שני עובדים תושבים האזור או יותר; |
|  |  |  |  |  | |  |  |
|  |  |  |  |  | | (ב) | העסקה של עובד שהוא תושב האזור כאמור בפסקה (1), למשך יומיים רצופים או יותר; |
|  |  |  |  |  | |  |  |
|  |  |  |  | (5) | | נעברה עבירה לפי פסקה (4) בידי תאגיד, דינו – כפל הקנס הקבוע בפסקה זו; | |
|  |  |  |  |  | |  |  |
|  |  |  |  | (6) | | (א) | קנס המוטל לפי פסקה (4) לא יפחת מ־10,000 שקלים חדשים, אלא אם כן החליט בית המשפט, מטעמים מיוחדים שיירשמו, להקל בעונש; |
|  |  |  |  |  | |  |  |
|  |  |  |  |  | | (ב) | קנס המוטל על תאגיד לפי פסקאות (4) ו־(5) לא יפחת מ־40,000 שקלים חדשים, אלא אם כן החליט בית המשפט, מטעמים מיוחדים שיירשמו, להקל בעונש; |
|  |  |  |  |  | |  |  |
|  |  |  |  |  | | (ג) | הוראות פסקה זו יעמדו בתוקפן עד יום כ"ד בניסן התשפ"ז (1 במאי 2027); |
|  |  |  |  |  | |  |  |
|  |  |  |  | (7) | | (א) | הורשע יחיד או תאגיד בעבירה לפי פסקה (1) או (2), רשאי בית המשפט, נוסף על כל עונש אחר, לצוות על התליית רישיון או היתר עיסוק שניתנו על פי כל דין, בעיסוק הקשור בעבירה, לתקופה שלא תעלה על שישה חודשים; |
|  |  |  |  |  | |  |  |
|  |  |  |  |  | | (ב) | הורשע יחיד או תאגיד בעבירה לפי פסקה (4), יצווה בית המשפט, נוסף על כל עונש אחר, על התליית רישיון או היתר עיסוק שניתנו על פי כל דין, בעיסוק הקשר בעבירה, לתקופה שלא תעלה על שנה, אלא אם כן סבר שלא לעשות כן מטעמים מיוחדים שיירשמו; |
|  |  |  |  |  | |  |  |
|  |  |  |  | (8) | | מי שעשה מעשה כאמור בסעיף קטן זה, והוכחה מודעותו לכך שהעובד הוא שוהה לא חוקי, עליו הראיה שהמעשה נעשה באחת מאלה: | |
|  |  |  |  |  | |  |  |
|  |  |  |  |  | | (1) | לאחר שבדק שבידי השוהה הלא חוקי מסמכים, שלפיהם הוא נכנס לתחום היישוב כדין ויושב בו כדין; |
|  |  |  |  |  | |  |  |
|  |  |  |  |  | | (2) | בנסיבות שבהן הוא לא חשד שהשוהה הלא חוקי נכנס שלא כדין לתחום היישוב או שהוא שוהה בתחום היישוב שלא כדין; |
|  |  |  |  |  | |  |  |
|  |  |  |  | (9) | | בסעיף קטן זה – "שוהה לא חוקי" כהגדרתו בצו בדבר הגברת האכיפה נגד מקום המשמש להלנה או העסקה שלא כדין (יהודה ושומרון) (מס׳ 2223), התשפ׳׳ה-2025. | |
|  |  |  |  |  | |  |  |
|  |  |  | (ג) | (1) | | הורשע אדם בעבירה לפי סעיף קטן (ב), לא יפחת עונשו מרבע העונש המרבי שנקבע לאותה עבירה, אלא אם כן החליט בית המשפט, מטעמים מיוחדים שיירשמו, להקל בעונשו; עונש מאסר לפי סעיף קטן זה לא יהיה, בהיעדר טעמים מיוחדים, כולו על־תנאי. | |
|  |  |  |  |  | |  | |
|  |  |  |  | (2) | | הוראות סעיף קטן זה יעמדו בתוקפן עד יום כ"ד בניסן התשפ"ז (1 במאי 2027).". | |
|  |  |  |  | | | | |
| **תקנון המועצות המקומיות – תיקון עקיף** | 15. | בתוספת הראשונה לתקנון המועצות המקומיות, אחרי פרט (10) יבוא:  "(11) צו בדבר אכיפה נגד מקום המשמש להלנה או והעסקה שלא כדין (יהודה ושומרון) (מס׳ 2223), התשפ׳׳ה-2025.". | | | | | |
|  |  |  | | | | | |
| **תחילה** | 16. | תחילתו של צו זו ביום חתימתו. | | | | | |
|  |  |  | | | | | |
| **השם** | 17. | צו זה ייקרא: "צו בדבר הגברת האכיפה נגד מקום המשמש להלנה או העסקה שלא כדין (יהודה ושומרון) (מס׳ 2223), התשפ׳׳ה-2025". | | | | | |

|  |  |
| --- | --- |
| **כ"ב בטבת התשפ"ה 22 בינואר 2025** | **אלוף אבי בלוט מפקד כוחות צה"ל  באזור יהודה ושומרון** |